Vyf vas oor 10-jarige seun se verkragtingArgieffoto Vyf persone, waaronder vier minderjariges, is in hegtenis geneem in verband met die verkragting van ŉ tienjarige seun se verkragting. Maroela Media het vroeër berig die seun is Sondag omstreeks 16:30 in Thabong naby Welkom in die Vrystaat aangeval. Hy het saam met sy vriende in ŉ watergat geswem toe die vyf persone hulle genader het. Die seun se vriende kon weghardloop, maar hy het in die modder vasgesit. “ŉ 21-jarige man is Maandag in hegtenis geneem,” het sers. Mamello Mokhuoane, woordvoerder van die polisie, gesê. “Die ander vier verdagtes, almal tussen 14 en 16 jaar oud, is later in hegtenis geneem en in die toesig van hul ouers vrygelaat.” Die 21-jarige man sal Woensdag in die Welkom-landdroshof verskyn. “Maatskaplike werkers sal intussen met die vier minderjariges kontak maak as deel van ŉ voorlopige ondersoek.” Die seun is na ŉ hospitaal geneem nadat hy die saak by die polisie aanhangig gemaak het. Hy is intussen uit die hospitaal ontslaan.